News Update: TSMC เผยกำไรพุ่ง 78% สู่ระดับ $9.72 พันล้าน แรงหนุนจากยอดขายชิปขั้นสูงที่แข็งแกร่ง - FINNOMENA
วันนี้ (12 ม.ค.) บริษัทไต้หวัน เซมิคอนดักเตอร์ แมนูแฟกเจอริง (TSMC) เผยกำไรสุทธิของบริษัทในไตรมาส 4 เพิ่มขึ้น 78% สู่ระดับ 2.959 แสนล้านดอลลาร์ไต้หวัน (9.72 พันล้านดอลลาร์สหรัฐ)
12 ม.ค. 2566

วันนี้ (12 ม.ค.) บริษัทไต้หวัน เซมิคอนดักเตอร์ แมนูแฟกเจอริง (TSMC) เผยกำไรสุทธิของบริษัทในไตรมาส 4 เพิ่มขึ้น 78% สู่ระดับ 2.959 แสนล้านดอลลาร์ไต้หวัน (9.72 พันล้านดอลลาร์สหรัฐ) จากระดับ 1.662 แสนล้านดอลลาร์ไต้หวันในไตรมาส 4/2564
โดยบริษัทได้รับแรงหนุนจากยอดขายชิปขั้นสูงที่แข็งแกร่ง แม้อุตสาหกรรมในวงกว้างเผชิญภาวะขาลงที่ส่งผลกระทบต่อชิปที่ใช้ผลิตสินค้าทั่วไป ซึ่งมีราคาย่อมเยา
อินโฟเควสท์รายงานว่า ขณะที่ นักวิเคราะห์ 21 คนในผลสำรวจที่จัดทำโดยรีฟินิทิฟ (Refinitiv) คาดการณ์โดยเฉลี่ยว่า TSMC จะมีกำไร 2.8944 แสนล้านดอลลาร์ไต้หวัน
ทั้งนี้ TSMC เป็นบริษัทรับจ้างผลิตชิปเซมิคอนดักเตอร์รายใหญ่ที่สุดของโลกและซัพพลายเออร์รายสำคัญของแอปเปิ้ล อิงค์ โดยธุรกิจได้แรงหนุนจากภาวะขาดแคลนชิปทั่วโลก
หลังยอดขายสมาร์ตโฟนและแล็ปท็อปพุ่งสูงในช่วงที่โรคโควิด-19 ระบาด และแม้ภาวะขาดแคลนชิปคลี่คลายลงในเวลาต่อมา แต่ TSMC ยังคงได้เปรียบ เนื่องจากเป็นผู้ผลิตชิปขั้นสูงที่มีอุปสงค์แข็งแกร่ง
นอกจากนั้น TSMC เปิดเผยว่า รายได้ในไตรมาส 4/256 เพิ่มขึ้น 26.7% สู่ระดับ 1.993 หมื่นล้านดอลลาร์สหรัฐ เทียบกับที่ TSMC เคยประมาณการเอาไว้ที่กรอบ 1.99 – 2.07 หมื่นล้านดอลลาร์สหรัฐ
หุ้น TSMC ร่วงลง 27.1% ในปี 2565 แต่ปรับตัวขึ้น 8.5% ในปีนี้ ส่งผลให้มูลค่าตลาดของบริษัทอยู่ที่ 4.1278 แสนล้านดอลลาร์ ส่วนในวันนี้ราคาหุ้น TSMC ปรับตัวขึ้น 0.4% สวนทางกับดัชนีตลาดหุ้นไต้หวันที่ขยับลง 0.1%
อ้างอิง: https://www.infoquest.co.th/2023/266992 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
TSMC
ชิป
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA